અમદાવાદઃ પાટીદાર અનામત મુદ્દે અમદાવાદમાં યોજાયેલી રેલી બાદ થયેલી હિંસાના પગલે સોશિયલ નેટવર્કિગ ઉપર વહેતી થયેલી અફવાઓને કાબૂમાં કરવા કલેકટર દ્વારા મોબાઇલ ઇન્ટરનેટ સુવિધા સ્થગિત કરવામાં આવી હતી.જો કે,બુધવાર અને ગુરુવારે પરિસ્થિતિ વધુ વકરતાં મોબાઇલ ઇન્ટરનેટની સુવિધા ૩૬ કલાક માટે બંધ કરાતાં વિવિધ કંપનીઓના કસ્ટમર કેર નંબર ઉપર શહેરીજનોએ ફોન કરી મોબાઇલ ઇન્ટરનેટની સુવિધા કયારે શરૂ કરાશે તે અંગે પુછપરછ કરી હતી.જેના કારણે નિયમિત આવતાં કોલની સરખામણીએ સરેરાશ ૧૨૦૦ જેટલા વધુ કોલ નોંધાયા છે.